section_heading: Odnos prema refendumu
paragraph_text: Takva odluka je dovela do prvih unutrašnjih podjela, pošto dio stranačkog rukovodstva nije bio spreman da podrži rješenja koja bi u krajnjem ishodu vodila ka nepovratnoj podjeli Sandžaka. Usporedo s pristajanjem Bošnjačke stranke uz blok za neovisnost, došlo je do organiziranja posebne skupine bošnjačkih prvaka, koji su se protivili svakoj podjeli Sandžaka te su stoga bili protivni i odvajanju Crne Gore od Srbije. Ta skupina je krajem ožujka 2006. godine dobila podršku i od Bošnjačkog nacionalnog vijeća (BNV) iz Novog Pazara, nakon čega je u Crnoj Gori osnovan Bošnjački blok, koji je u ime narodnog jedinstva pozvao bošnjačke glasače da podrže ostanak Crne Gore u državnoj zajednici sa Srbijom.<ref>Bošnjačko nacionalno vijeće (2006): Vijeće poziva na formiranje Bošnjačkog bloka u Crnoj Gori<ref>Bošnjaci Net (2006): U Rožajama formiran Bošnjački blok